
XI 


Cronologia 


Câteva cuvinte 


Oamenii de știință au constatat că resursele plantei 
pentru un an se sfârșesc în luna septembrie. 


A existat o ultimă săptămână pentru lisus în care a 
lăsat lumii câteva principii esenţiale, cu toate că știa 
că într-o vineri va fi dat la moarte, apoi a urmat 
duminica. 

Era în aprilie, după calendarul modern... 

Glasul meilor se auzea în cetate, începuse vremea 
sărbătorii... 


Există o ultimă săptămână, în septembrie, pentru 
fiecare din noi? 


Etemenanki - „Clădirea platformei de temelie a 
cerului și a pământului al cărei vârf ajunge în cer” sau 
Clădirea al cărei vârf este în cer” (limba sumeriană) - 
Dicţionar biblic, Editura „Cartea Creştină” - Oradea, 
1995, p.119 (Babel, turnul - „poarta zeului”). 


Argument 


Memoria luminii 


Lumina îşi păstrează memoria, 

nimic nu se pierde în valul ei, 

nimic nu se câștigă în laptele ei. 

E lumina care își aduce aminte de 

începuturile lumii și de obsesiile tale oranj sau mov, 
de insomniile galbene în care se odihnesc gutui. 


Lumina este aceeași ieri, azi şi mâine, 

în prezența ei lumea se face încăpătoare, 
cuvintele dau rădăcini subţiri și 

vocale discrete de clorofilă. 


Lumina cuprinde totul, 
prinde în coroana ei soarele miriapod și 
piatra pe care s-au scris cele zece porunci. 


Lumina are degete delicate de brumă, 
ne atinge trupurile imperfecte și 

ne prefacem în sfinți, 

dar nu vedem asta. 


Lumina înfloreşte în braţele lui Dumnezeu 
ca un buchet de floarea soarelui imens... 


Prin timp lasă urme: 


urechea lui van Gogh, 
capul lui Caravaggio, 
oul din care a fugit Brâncuși, 


formulele neînțelese în care s-au pierdut 
oamenii de știință într-o eternitate relativă, 
sau vitraliul pictat din marile catedrale 

în care se zbat vrăbii cu aripi de diamant... 


I. Turnul Babel 


Flacăra verde şi câmpia Șinear... 


Până la urmă toate capetele 
vor ajunge pe o tavă a Salomeii, 
capetele bărbaților asudați, 

cu lumina în bărbile grele. 


E aceeaşi tavă în orice loc, în orice timp, 

bărbaţii sunt alţii şi nu ştiu nimic despre femeia 
aceasta tânără şi seducătoare, 

care dansează până i se face trupul flacără verde. 


Unele capete mai clipesc din ochii obosiţi, 
altele au un zâmbet ca o tăietură, 

altele vorbesc într-o limbă numai de ei știută, 
altele și-au pierdut trupul la Torda, 

unele memoria gri. 


Medicii au descoperit o tehnică de a transplanta 
capetele obosite pe trupuri tinere, 

aşa că se organizează periodic câte o revoluţie, 
tineri curajoși ies în stradă, în fața tancurilor, 
cu trupuri fragile de sticlă, 

privesc glonţul în ochi, 

dansează cu o flacără verde într-o seară cu roșii 
lumini. 

Toţi cei reîntorșşi pe trupuri tinere vorbesc între ei, 
au congresul lor, biserica lor, 
muzeul lor de tăvi de argint. 


Într-o zi Dumnezeu i-a adunat şi i-a pus să 
construiască Turnul Babel 

şi, de atunci, ei duc fericiţi cărămizi din pământ roşu 
tot mai sus, mai sus... 


Unii ajung în vârf 

şi-n plină orgie își amestecă trupurile între ei, 
privesc de acolo, din înalt, câmpia Șinear, 
lacrimile lor picură în cer și 

şoptesc: etemenanki, etemenanki... 

II. Semn într-o lume de fosfor 


Septembrie cu ore moi 


E târziu, din zi au rămas câteva ore moi, 
anul se sfârşeşte în luna septembrie, 
timpul cade în locul frunzelor 

şi copacii înnebunesc, 

zăpada e din alt veac, 

moartea nu este a noastră, e străină, 
dar o trăim flămânzi până la ultimul cer, 
până la ultima moarte din moarte. 


Nu avem anotimp, e târziu, 

rădăcinile îmbătrânesc, 

curg în ramurile copacilor şi 

aşteptăm zadarnic pentru ca îngerii să scoată 
netimpul 

din pietre, din ape, din nisip, 


e târziu în Babilon, 
plouă cu întuneric într-o lume de fosfor... 


Planeta se răstoarnă în ochiul păsării, 
între aripi pulsează Nordul, 

e un zbor nedefinit între ceruri presupuse, 
între morţi presupuse, 

între celulele cerului... 

III. Ultima săptămână 


Cauti locul perfect: e ultima săptămână... 


Locul unde se poate întâmpla orice, 

stai la cină cu prietenii schimbaţi 

de adierea vântului, 

spune-le cuvinte care au să înmugurească după 
această ultimă săptămână... 

Intră-n cetate ducând ziua pe umeri, 

împins de vântul răsăritului care-ţi suflă-n cămașa 
simplă, 

plânge pentru cetate, lacrimile sunt ca gândurile 
sfinților 

care aburesc ferestre de sticlă umilă... 


Atinge poemul din marginea drumului, 
vezi dacă se usucă, 

vezi dacă are fructe, vezi dacă are frunze, 
vezi dacă vorbeşte, 

îl doare aerul serii 

sau dacă plânge cu lacrimi verzi 

ori se divide dimineaţa, 

celulele lui se pot divide ca o pâine frântă... 


Intră-n Templu, vorbeşte cu glas tare, 
calcă-n picioare monezile de aur 

pe care este imprimat chipul împăratului, 
ca pe frunze, ca pe umbre, 

ca pete de sânge pe marmura albă, 

şlefuită de lacrimile văduvei, 

apoi stai în trupul tău ca în Templu, în Templu fiind, 
te vei face tainică flacără, 

lujer de crin care arde... 


leşi din Templu și priveşte 

la cei care cumpără adevărul, dragostea, dreptatea 
lor, libertatea lor, 

conștiința cu bani de argint, 

care cred că știu preţul corect în piaţa de sclavi, 
priveşte la cei care zic „da” şi merg în piața de flori, 
la cei care zic „nu” şi intră în Templu, 

își schimbă trupurile moarte în trupuri de aur. 


Aşteaptă să-ți propună afacerea perfectă: 
cuvintele tale pentru moartea ta, 

îmbrăcat în haine de purpură, second-hand, 
intră-n locul unde se ţin nunțile perfecte, 

în Cetate se mănâncă cu poftă, 

se bea vinul uitării, 

tinerii se îmbrățișează sub privirile bătrânilor, 
pune-ți haina de nuntă, 

haina de sărbătoare în care se așteaptă darurile... 
În ultima săptămână sunt și zilele ultime, cele de 
urmă: 

plătește-ți impozitele, 

roagă-te în camera ta, închis ca-ntr-o celulă... 

Cu siguranţă vei trece prin zid, 

vei învia la sfârşitul săptămânii, 

dar mai poți iubi cerul senin, fără icoane, 

mieii ducând diamante în gura lor neatinsă de iarba 
otrăvitoare, 

mai poți iubi călăul, aprodul... 

magistratul care-şi strigă în piața centrală sentințele 
de clorofilă... 


Vei redescoperi istoria, 

nu ştiai că te-ai născut 

cu mult timp înainte de această săptămână, 

în aceste ultime zile în care învăţă tehnica subtilă a 
morţii, 

numele tău este un cântec, 

dar te vor vedea vechii greci, 

le vei spune câteva cuvinte despre Ithaca, despre 
Athos, 

despre libertate și poate despre 

adevărul miriapod. 

Le vei spune câteva cuvinte și celor morți 

care curg ca lava pe străzile cetății, 

ca o magmă care se solidifică în apa neagră, le vei 
vorbi pietrelor și 

aerului bolnav de polen și păsări moarte. 


Fă o ultimă vizită văduvei, 

priveşte-o cu atenţie, 

locuieşte pe o monedă veche, ca-ntr-un palat, 
întinsă pe cearşaful de argint al zilei... 

Sunt mai multe săptămâni în această săptămână: 
numără-ți morțile, trupurile, 

busolele din oase, ele arată mereu nordul, 
numără-ți învierile 

când lumea moare cu zâmbetul pe gură și 

cu statuile în braţe... 


Nu mai reintra în Templu, 
lumea intră în miracole, 
poartă-l pe retina ta de aur, 


15 


vorbeşte pentru ultima dată: 

să fie atenţi - 

poate va fi iarnă, poate va fi vară, 

noapte sau zi, 

vulturii se adună peste cuvintele moarte ale 
aprodului 

care strigă, strigă, 

el devine țipăt în urechea zeilor de piatră, 
la marginea pământului este un alt pământ, 
la marginea cerului este un alt cer, 

pietrele se fac carnivore, 

se devorează una pe alta, 

ierbivore, pietrivore... 

Locul va rămâne gol, 

insomnie pură în pieptarul lui Dumnezeu, 
diamant cu geometria ecoului în miezul lui de 
lumină... 

Jumătate în noapte, jumătate în zi, 

uleiul sonor curge pe frunzele arborilor 
care se împotrivesc vântului dimineții 

în piaţa centrală, 

unde are loc judecata omului roeh... 


Există piața centrală, acolo toate au preţ, 

se vând alge, plante, saltele, 

chiar şi banalul pătrunjel, 

acolo e scris preţul corect, în arginti, 

pe tabla de lut, îndelung lucrată și parafată de sigiliu 
imperial, 

nimic în plus, nimic în minus, 

precum în codul genetic. 


16 


E ultima zi în care ai putea fi liber, 

ca o sămânță purtată de vânt 

de pe un continent pe altul, 

purtând în sine arborele, 

apoi ultima cină, 

câte zile atâtea pâini, 

câte pâini atâţia prieteni care te cunosc. 


Grădina, insulă verde în cetate, 

pe întuneric măslinii vorbesc între ei, 

se ating cu ramurile, 

un sărut al florii pe inima nopții, 

un sărut ca ora exactă: 

adevărul va sta pe pragul casei, 

invizibil, scris cu umbrele noastre, 

da, adevărul la picioarele 

celui cu mâinile curate de pe care picură veşnicia, 
insomnia care macină creierul. 


Tăcerea, ultima culoare, 

ea dă ritm formelor, 

ceva între roșu și violet, 

culoarea pe care o folosesc pictorii 
pentru a picta ochii sfinților... 


Câteva zile, poate trei, apreciază unii, 
duminica ecoul mişcă stânca, 

mormintele se deschid 

precum gura profetului în fața acuzatorilor, 
dar el nu rostește profeția, 

profeția intră în monedele de la Templu, 
aruncate acolo de grădinar... 

Cerul este umbra gândurilor 
pe obsesia mineralelor, 
acolo începe polenul luminii, 


cu siguranță te vei întoarce, 

îți vei aminti ultima săptămână 

în care s-a spus totul, s-a trăit totul în moarte - 
s-a murit totul, 

sub greutatea măslinilor 

care poartă în coaja lor mesajul... 


Ultima săptămână, 
bibliotecile ca pântecul femeilor însărcinate, 
pregătite să nască... 


Poetul 

aruncă substanţe 

în dreapta cuvintelor și 
pregăteşte jarul... 


De aici, e ţărmul... 

IV. Starea de veghe 


Istorie 


În seara aceasta s-a întâmplat ceva, 

am uitat caietul deschis pe masă, 

apoi am regăsit paginile scrise, 

un scris cumva cunoscut, 

mesajul a schimbat fondul paginii în roșu, 
cuvintele s-au deplasat spre roșu, 

s-au risipit prin cameră, 

apoi prin oraş, au ajuns la marginile lumii, 
acolo, lângă ocean, 

cu vocale umede, sărate, 

pot atinge aripile păsărilor avântate în larg 
şi infinitul care le așteaptă 

ca un cuib cald și primitor. 


Noi doi şi cel de-al treilea, nevăzutul din cuib, 
formăm întregul, 

aşa trecem de limita clipei, 

ca săgeata prin ficatul porumbelului... 

Calendare imperfecte 


Când oamenii speră, 
Dumnezeu ştie răspunsul, 
când ei plâng, 

El a și pregătit fericirea, 
când se cred săraci, 
izvoarele le spală picioarele, 


când se pregătesc să meargă la război, 
pe câmpul de bătălie este o altă zi, 
soldaţii se fac, brusc, bărbaţi maturi, 


o zi nescrisă-n calendare, plutind în ochiul vrabiei, 
când oamenii mor, atunci începe totul: 

dintr-o rădăcină umilă 

se avântă noile universuri, plus infinitul... 

Intră-n poveste cu toate slăbiciunile tale, 


fă-te gând, omule de gând... 

Albe cămăși 


Schimbăm câteva cuvinte la marginea oceanului, 
povestea are un arc, 

îl poţi trage rotind cheia, 

totul este să ai cheia, 

asemenea ceasurilor vechi din secolul trecut... 


Povestea nu conţine ora exactă, 

este ceva aproximativ între naștere și moarte, 
dar cunoşti vremurile pe care le trăieşti, 
vorbele pot fi tesute, 

poţi face albe cămăși 

brodate cu sângele celor care le spun... 

Câteva cuvinte 


Dumnezeu este cel mai accesibil, 

poți sta cu El de vorbă oricând, 

oamenii nu se mai cunosc între ei demult, 
o specie dispărută sub ochii porumbeilor, 


una care n-a rezistat cutremurului din cuvinte... 


El continuă să fie accesibil, 
fiecare vorbeşte în felul său, 
celălalt nu-l înțelege, 

El are răbdare, 

eu am câteva cuvinte care 

puse cap la cap 

ar putea forma un trup de carne... 

Intimitate 


O veste venită de la capătul lumii, 

puteam s-o uit în curgerea zilei 

prin urechile acului, 

dar mi-am amintit cât de intim este infinitul 
când ne deschidem precum fulgul de nea 

în căderea spre pământul cald, 

acel fulg ce se schimbă-n lacrimă... 

Nimicul înmugureşte 


Întoarcerea acasă e un ritual 

din care redescoperim numele dintâi al lucrurilor, 
sensul în care privesc 

statuile de aur și astrele. 


Cuvinte locuite de călători, 
doar pentru o noapte, 

doar pentru o eternitate, 
doar pentru o singurătate... 


Spre munte, spre mare, 

spre cuvânt sau precuvânt, 

raiul începe cu un singur cuvânt, 
dar cine să mai creadă că 
nimicul înmugureşte? 

Diamantul 


Omul e umbra pe memoria sa, 

Voința lui încearcă să găsească o nouă cale 
spre locul unde înfloresc vorbele, 

unde mor insectele... 


Viața ne scapă printre degete, 

nimic nu se fixează pe retina zilei, 

totul curge și, brusc, ne dăm seama că nu existăm - 
umbre peste umbre, 

de acolo, 

din punctul acela se deschid 

planetele luminii... 


În pământul reavăn al primăverii 
descoperi memoria pietrei și 
piatra va învia în lumina zilei, 
prefăcându-se în diamant... 


25 


Săgeată otrăvită 


În locul acela străin 

o clipă cu tine înseamnă o eternitate în altă parte, 
îmbrăţișează-mă şi vom fi o altă ființă, 

urăște-mă şi voi fi ţărână, 

strigă-mă și voi fi epistolă pentru viaţa ta, 


sigiliu în carne, 
codul genetic răsucit în gândurile mele de bărbat... 


O, rândunica duce în ciocul ei 

săgeata otrăvită, 

apoi se odihnește 

pe streaşina Templului - 

face parte din ornamentele de aur ale cerului! 

Gura ierbii 


Brusc, Dumnezeu trimite iarba 

să acopere nimicurile zilei: 

piroanele, trestia subțire, picăturile de sânge, 
ştergarul alb, 

lemnul din care se fac mereu cruci şi 

juguri pentru animale... 


„„şi iarba este atât de fragedă 
pentru că nu-i pasă de noi, 


suntem muritori în uniforme de aer, 


ea se înalță spre cer nemuritoare și 
duce ficatul nostru în gura ei verde... 

Umbra scribului 


Atât pot face: scriu textul 
cu un stilet vechi pe tăbliță de pământ uscat, 
apoi textul mă înghite... 


E o foame de scribi în univers 
încât vocalele au dinţi, 


consoanele gheare, 
zicerea devoră nezicerea! 


Astfel, umbra scribului pe cuvintele sale nescrise... 

Cu vârful aripii... 


Vreau să cânt un cântec care schimbă lumea 

cu sunete subțiri, 

dar tac şi privesc uimit cum îmi ard buzele melodios, 
cum se evaporă umerii cu îngeri cu tot, 

cum pasărea în zbor 

îmi atinge cu vârful aripii creierul... 


De carne sunt în căutarea cântecului flămând de 
carne... 


„Şi la început a fost începutul, 
la sfârşit e tot începutul, 
până și la mijloc e începutul... 


Din această cauză cerul şi pământul 
se cuprind într-un cântec, 


şoaptă în furtună, 


țipăt pur 
ca mintea din afara minții... 

Catedrale albastre 


Cartea veche în care au scris profeţii, 

profetul prefăcut în cuvânt, 

vocale în paharul regelui, 

consoane pe scutul soldatului, 

istorie umedă care se prelinge pe trupuri de bărbaţi, 
pe trupuri de femei, 

pe trupuri fragile de copii, 


din memoria lor nu picură catedrale albastre... 

Avraam 


Nu sunt mai bogat pentru că 

lucrurile mă posedă simplu, ca un cifru, 

dar sunt mai bogat cu fiecare gând liber 

sub o frunte liberă atinsă de cristalul dimineţii, 


cu fiecare fulger 
ce-mi frânge viața în mii de părți 
pe care apoi le unește în genomul meu simplu: 


vitraliu pentru patriarh, 

deși sunt tânăr, 

port cu mine o caravană 
prin pustiul celor puternici... 

Cântec vechi 


Ea şi el, ish-isha, isha-ish,+ legaţi-dezlegați: 

ea tânără, încălțată cu o mie de ani de singurătate, 

el intrat în enigma ierbii, 

ea ducându-i trupul în geamantanul de serviciu... 

Îl alungă fulgerul dulce-amărui al misterului de vară, 
când stânci străine se-ntorc pe pământ la păscut de 
idei... 


Ea tânără, dresoare de lei în pustiu, 

el tânăr, străduindu-se doar să-și ajungă trupul din 
urmă, 

care mereu o lua înaintea arhetipului, a apelor blânde 
ale dimineţii... 


Ea tânără, închipuindu-și trupul ca un vas de 
alabastru, 

visând la el, cel cu o mie de braţe, 

apoi constatând că trupul de femeie nu-i aparţine, 
ish-isha, isha-ish, 

străină în trup străin, îmblânzit de cuvinte şi alge 
luminoase, 

stăpână peste trupul lui, 

cel cu o mie de braţe, cu o mie de erori, 

atinși de veninul verii, 

de rana zăpezii, iarna, 

de iluziile verzi ale primăverii, 

de arama regală a toamnei, ish-isha, isha-ish... 


Va veni și ziua în care își vor unge trupurile 
cu uleiul străveziu al luminilor înalte, 
mângâitor ca un animal carnivor 

înaintea transei ultime... 

Ritual! 


Pentru ce mă urâţi? 

Pentru că sunt proprietar peste puţine cuvinte, 
dar şi voi ați putea fi, dar nu le vreţi, 

locul meu este aici, între munții aceştia care se 
dizolvă-n cer, 

o dungă albă desparte lumea de aici de lumea de 
dincolo, a venit vremea, vremi... 


Pentru ce mă urâţi? 

Pentru că mai respir prin poeme ca lona în chitul său? 
Pentru ce mă urâţi? 

Pentru că îl văd pe scribul cel bătrân, 

am pentru el o colecție de monede vechi, 

unele de pe vremea lui lisus, altele de pe vremea 
Sfântului Augustin, 

o carte atunci valora cât un Mercedes modern, 

da, monedele vechi în care se amestecă aurul și 
vorbele bestiei și zgura... 


O, ritualul bestiei se repetă cu fiecare dintre noi, 
dar nu o recunoaștem, 

am uitat că eremitul se hrănea doar cu o felie de 
pâine și un pahar cu apă, 

noi, în piața publică-piaţa globală ne ducem 
cardul-mastercardul 

precum tărăncile coșul cu flori, 

îl avem în buzunar dar parcă îl ducem pe cap, 

e nobelul nostru, 

masternobelul nostru cel de fiecare zi... 


1 Poem dedicat lui Cornel Nistea, într-o toamnă în care el s-a 
întâlnit cu Orlando. 

Dar mai e loc de ură în piaţa globală, în pizza globală, 
acolo se întâlnește tsunami și nimicitorul, 

noi stăm la fel ca pruncii 

la sânul de marmură al Aphroditei şi ne facem de 
marmură, de piatră şi vorbim... 


Până la urmă cineva va zice o vorbă, și va fi ziua 
dintâi... 

Bicicleta lui Picasso? 


Negru pe negru și Nichita Stănescu stând 

lângă porțile luminii cum a scris, 

nonsensul ca sens, 

direcţia printr-o lume păstoasă, 

miracolul poeziei ca o bicicletă furată de Picasso, 
plus bestia de la colțul străzii care râde de poeţii 
uitaţi... 


Materia precum o hemoragie în spirit, 

suntem dependenți de cenzor, de magistrat, de copist, 
plus femeile cu o mie de sâni, 

compensând cei o mie de ani de singurătate. 


Mamele poeţilor nasc imagini, 
mamele dascălilor teme aburind în criza sinelui — 
mama moarte naște poeme... 


2 Poem dedicat lui Aurel Pantea, după Negru pe negru. 

Amprenta 


Epistola se descărna în timp ce-ţi scriam, 
rămâneau oasele subţiri ale vocalelor, 
amprenta de sare a consoanelor. 


Poemul se destrăma în timp ce poetul îl scria, 
cuvânt de cuvânt, 

săreau în aureola zilei atomii, 

celulele poemului, 

totul devenea de necontrolat. 


Dă atenţie cuvintelor, îmi spunea necunoscutul din 
poem, 

fii atent la cuvinte, 

la restul materiei inteligente din poem... 


Eu tăceam, până la urmă va înţelege 

că poemul trăia în simbioză cu algele acestea 
care ne cresc pretutindeni, 

pe birou, pe masa din bucătărie, 

pe scaunul din metroul care 

circulă în interiorul cubic al eternității... 


3 Poem dedicat lui Marian Drăghici după ce am redescoperit 
formele perfecte ale poemului. 

Uşi de sângea 


Uşi de sânge, ferestre din sângele altuia, 

trece nimicitorul mai departe... 

Uşi de aluminiu, ferestre de sticlă, 

termopane, trece nimicitorul, intră: clipa de sânge... 


Un om scrie cu degetul pe nisip numele său: Moise... 


Dumnezeu scrie cu degetul în carnea ta, 
în sângele tău, în sângele altora... 


Altundeva filozoful scrie pe perete: Dumnezeu a 
murit! 

Din când în când, la douăzeci-treizeci-cincizeci de ani, 
trece Dumnezeu, 

citeşte, dă din cap şi 

trece prin zid... 

„„au rămas cărțile filozofului, peretele este altul, 
transparent, virtual... 


Nimicitorul dă și el din cap... 


4 Poem dedicat lui Aurel Pantea după ce a scris Nimicitorul, 

Taina scribului 


El speră că se reîntoarce într-o altă ființă, 
dar nu te poți baza pe trup 

ori pe minte aproximativă, 

trupul se va descompune în elemente înșelătoare 
după ritualul etern, 

va curge în canalul colector, 

va intra în forfota pământului 

pe care vor călca ucigaşii sau prietenii 
ori urmaşii, 

poate o femeie singură va sădi un crin 

în amintirea fără de amintire, 

Dumnezeu va arginta crinul pe nevăzute, 
ca într-un psalm din care a ieșit scribul 
pentru a intra taina scribului... 


Se trage din neam de scribi, 

de aceea este scris, 

sunt semne la vedere, 

în carne, în os, pe pielea fragedă... 

Toţi au ceva de spus, 

dictează şi el scrie şi spun că-s cuvintele lor, 
dar sunt ale părinților... 


Îi aude pe unii care vorbesc departe, 

la marginea pământului, 

cuvintele călătoresc pe aripi de rândunică, 
ajung la urechile scribului și 

el schimbă sunete pe cuvinte, 

ca pe o tarabă în piața de flori... 

Se trage din neam de scribi, 
într-o dimineață i s-a spus că 
trebuie să pună semn lucrurilor, 
apoi oamenilor, 

brusc, cuvintele au luat foc, 
cenușa lor ne-a intrat în creier... 


„gândurile noastre ne întâmpină 
precum sunetele nopții, 

parcă ar merge fecioare desculțe 
pe zăpada proaspăt ninsă... 

Catastrofe oranj 


Întunericul acoperă ferestrele 

ca o cenușă vulcanică, 

a venit timpul catastrofelor oranj, 
pentru noi a început totul 

cu uciderea ferestrelor, 

cu sângele negru al ecoului... 

Carnea prezenţelor 


Trec pe această potecă, nu-i a mea, 

dar o fac să fie a mea, 

ajung acasă şi camera fără de uşi și ferestre 

se deschide miraculos, 

intră în ea pruncul, adolescentul, flăcăul, bărbatul 
matur, bătrânul 

sunt prezenţe în prezența continuă... 


Trupurile își aleg orele din ceasul cel mare 

de pe zid şi 

nu înțeleg cine pe cine învinuiește, 

cine este moștenitorul sau martorul, 

precis cel bătrân ar dori să locuiască în trupul 
adolescentului, 

ei nu pot găsi echilibru între moarte și moarte 
pentru că toţi au murit în clipa 

în care au intrat în carnea prezenţelor... 


Bate soldatul la ușa de pe acoperiș, 

cea văzută doar cu umărul din care a căzut aripa, 
vine cu sabia în mâna dreaptă 

să ne elibereze de trupuri, 

sau poate erau doar cuvinte ori cioburi de cuvinte - 
existenţă în vitraliul veacului... 


Dincolo, lumina se divide şi începe o nouă zi! 

Catedrala de frig 


Iarna s-a retras în nori, 

răspunsul meu nu a venit la chemarea glasului, 
chiar manuscrisele s-au ridicat în nori 

pentru a intra în catedrala de frig... 


Răspunsul meu nu a venit, 

distanța dintre chemare și răspuns 
l-am numit timp melodios, 

după cum m-a învățat bătrânul eremit, 
am înțeles că trăiesc 

între două semne inepuizabile 

care ne leagă, care ne despart... 


Mai caut şi acum glasul acela de început, 
lumina s-a prefăcut 
în sunet, în țipăt, în râs... 


E o absenţă melodioasă în catedrala de frig 
şi eu o ştiu şi nu ştiu, 
cântând am să mă eliberez de trup... 


E cântecul pietrelor care visează 
celulele trupului meu, 

din care mă trag, 

din care am înmugurit... 

Singurătatea codului genetic 


Individul acela e surprins, 

cineva i-a luat locul în mormânt, 

pe bucăţica aceea de pământ 

pe care era atât de sigur şi de singur... 


Cu rapiditate aproapele i-a luat locul, 

apoi altul a fost pus peste el, 

încontinuu este pus cineva deasupra, 

vecinul, aproapele, fratele, dușmanul, 

formează un popor, deja, în mormântul flămând... 


A înţeles greu că era mort de multă vreme, 
îngropat în trupul său până la umeri, 

până la ochi, până la gând... 

Aşteaptă ca cineva să-i scrie Apocalipsa pe frunte... 
Nimic în plus, nimic în minus, 

doar singurătatea codului genetic... 


Încerca să strige la stele, 

la arbori și vecini, 

dar nu mai erau oameni, nu mai avea vecini, 
nici dușmani nu avea... 


Inţelesese că venise vremea să fie vecin cu 
Dumnezeu... 

Orbirea 


Scrie într-o vreme când nimeni nu citește, 
orbirea este cea mai bună activitate — 

ieşi din istorie şi nu știi, 

zgura se revarsă pe străzi, 

aur adânc îngropat în aureolele sfinților... 


Roşia Montană? 

Un neuron între pământ şi lună 


Ceea ce ne susține este rațiunea unui sfârşit, 
priveşti sfeşnicul de aur cu şapte braţe și 
înţelegi că soarele s-a sinucis, 

sângele lui negru a intrat 

în fructele măslinului, 

verdele din frunze 

este învierea în care s-a cuibărit infinitul... 


Ascultă soarele, 

muzica lui sugerează că el crește în sine, 
un foc intens care face din întuneric 

un neuron între pământ și lună, 

un foc ce arde nevieţile noastre, 

dacă nu am căuta să-l privim cumva, 
s-ar stinge, 

privirile sunt rațiunea lui de a creşte în sine, 
altfel s-ar stinge, 

ar fi un punct pus de Dumnezeu 

la sfârșitul zicerilor sale... 

Cărţile 


Cărţile, nesfârşitele cărţi, 

citite într-o viață de om, cerşind alte vieţi, 
pentru a învăţa că sunt limite, 

pentru a se deprinde cu pustiul, 

cu nisipul, 

cu micile vietăţi care trec neobservate 
dar marchează cu veninul lor eternitatea. 


Ele te readuc în pustiu, singur, 

față în față cu tine 

în oglinda mirajului 

pentru a descoperi dacă te poţi învinge, 
sau ești învins de tăceri. 


La marginea pustiului 
flacăra ca o femeie, 
multiplicându-se, 

strigând la tine, fără cuvinte, 
făcând semne luminoase... 


Tăceri pe care le auzi cu pielea, 

miracole care îţi frâng oasele, 

doar soarele biruie nisipul pustiei, 
făcându-l să cânte domol 

un imn despre piatra care a fost cândva... 

Despre filozofi sau cărătorii de bagaje 


Dacă filozofii, dacă teologii aceia, 

dacă formatorii de opinie şi cărătorii de bagaje 
au spus că a murit Dumnezeu, 

de ce nu aș muri câte puţin şi eu împreună cu El, 
pentru a trece de nevăzutele frontiere? 


Păsările s-ar întoarce în prima zi a creaţiei, 

dar le împiedică aripile. 

Lupii s-ar întoarce la primele animale de pradă, 
dar le este teamă de frigul din cuvinte. 

Peștii ar căuta apele de jos în care toate s-au creat, 
apele rupte din coasta uscatului, 

din țărmul dintâi... 


Omul s-ar întoarce la Dumnezeu, 
dar îl împiedică trupul... 


Totdeauna îi scapă ceva important, 


din cauza aceasta nu-și vede umbra 
pe mâinile lui Dumnezeu... 

Sfârşitul lumii 


Nu mai avem timp! 

Îmi spune academicianul, 

vine sfârşitul lumii şi 

trebuie să stabilim 

variantele și opțiunile în care lumea se va duce... 


Suntem ocupați! 

Îmi spune omul de afaceri, 

vine sfârşitul lumii şi nu am obţinut 

profitul maxim, 

vrem să atingem obiectivul acesta simplu, precis... 


Nu ne putem ocupa de tine, omule, 

vine sfârşitul lumii, 

suntem în căutarea sufleorului cel mai bun, 

care poate șopti, la final, frazele acelea importante, 
sunt lungi, lungi, 

îmi spune artistul, 

nimicul se va sprijini pe o infinitate de cuvinte... 

Secretul 


Pisica sta pe covor, tolănită, 
ne privea cu ochi sinceri, 
pleoapele se mișcau alene: 
nimic deosebit în cameră... 


Dar sub covorul gros de lână, 
mirosind a munte și a ploi, 

era o gaură neagră, 

draperii de lumină, 

era un secret bine păzit de pisică, 
puteam ieşi din această zi posibilă şi 
intra într-o altă zi reală, 

puteam schimba zeci de ani de viață cu o singură zi... 


Parcă trecea pe acolo lulius Caesar 
sau asasinii săi, 
am zărit capul lui Mihai Viteazul 


sau cineva ducându-și crucea în spate 
până în inima găurii negre... 


Ce lume bună sub covor, aşadar, ce lume bună! 


Pisica doar clipeşte, cu ochi sinceri, 
privindu-ne în ochi... 

Pământ și gigabytes 


Aventura începe 

după ce flăcăii au aruncat ultima fărâmă de pământ 
peste mormânt, 

cu sunetul acela surd 

din care au fugit miracole. 


Nu poţi să o narezi, nu ai limbaj, 
pământul îți intră în gură, 

iarba te îmbrățișează cu lungi rădăcini, 
devii proprietar, 

proprietar cu pământul în gură şi 

ei plâng sub soare cu lacrimi 

care nu încap în geometria nemorții, 
lacrimi scăpate de corbi, 

din ghearele cuvintelor ... 


E un timp între timp şi netimp, 

ar putea fi măsurat, 

trupul este cel mai bun canon între ieri şi mâine, 
umil trup în care mineralele schimbă impresii 
despre pământul proaspăt şi gigabytes... 

Statuile plâng cu sfinţi 


Un bărbat și o femeie scriu istoria lumii, 
unul pune un cuvânt, 

altul pune un alt cuvânt, 

Dumnezeu le unește cu sânge, 

le zideşte cu sânge, 

aşa începe orice poveste... 


Ei scriu până se uită pe sine, 
privesc cum plâng statuile cu sfinți. 


De frică vor respira cuvinte, 
vor plânge cu miei, 
vor sângera cu lungi piroane... 


Unii vor întreba unde sunt tâlharii, 
unde sunt cei care vor jefui 
raiul de lumini şi florile de miresme... 


In aprilie, când toate revin la viață, 
Dumnezeu călca prin iarba proaspătă, 


peste insomnia pământului... 


Atunci le-au crescut aripi celor doi și 
au început să cânte într-o limbă străină... 

Camere melodioase pentru scribi 


O veste de departe atinge ziua, 
o veste care declanșează frenezia scribilor... 


Ei aleargă pe coridoare lungi, strigă, 
se cheamă unii pe alții, 

ecou labirintic într-un palat 

în care s-au rătăcit mulți. 


Se opresc, brusc, uimiţi: 
Prinţul este manuscrisul, 
îl scrisese cineva cu mult înainte... 


Prinţul ieșea din camerele melodioase, 
ei, scribii, nu înțelegeau, 

fiecare se străduia să-şi amintească 
limba în care au rostit primele cuvinte, 


prin arterele lor curge cerneala nemuririi, 
plângeau cu lichide cuvinte... 

Curiculum Vitae 


- Numele : Stancu 

- Prenumele: Constantin 

- Data și locul nașterii: 02 noiembrie 1954. 

- Domiciliul: Haţeg, judeţul Hunedoara, România. 

- Studii: Facultatea de Drept Cluj Napoca, 1988 

- Starea civilă: căsătorit cu Rodica Stancu 

- Ocupația actuală : consilier juridic. Vechime în 
muncă: peste 40 de ani. 

- Membru al Uniunii Scriitorilor din România, Filiala 
Alba-Hunedoara din anul 2009. 

- Redactor al revistei „Nova Provincia Corvina” — 
Hunedoara în perioada 2001 - iunie 2010. 

- Redactor al revistei „Contraatac” - Adjud, redactor 
şef: Adrian Botez. 

- Activitate literară: 

- Debutul publicistic: septembrie 1981. Genul: 
poezie. Publicaţia: „Braşovul literar şi artistic”, 
1981, și Revista „Orizont” - Timişoara, cu o 
prezentare de scriitorul I.V. Martinovici. 

- Debutul editorial: Editura Facla, Timişoara, 1988 - 
editor domnul Eugen Dorcescu, cu volumul 
Fructul din fruct - poezie, în antologia Argonauții. 

Colaborări literare: 

„România Literară”; „Transilvania”; „Luceafărul”; 
„Orizont”; „Vatra”; „Orient Latin”; "Provincia 
Corvina”; „Ardealul Literar și Artistic”; „Semne”; 
„Arca”;, Opinii Culturale”; „Obiectiv”; „Observator”-— 
Munchen;"Cariatide”; „Reflex”; „Unu”; "Viaţa de 
pretutindeni”; „Citadela”- Satu Mare; „Discobolul; 
„Contraatac”; „Vatra Veche”; „Algoritm Literar”; 
„Viaţa Românească’ etc., revista electronică 
„Agero” - Germania, redactor Lucian Hetco. 
Revista electronică „Rețeaua Literară”. Revista „Ex 
Libris” - Biblioteca Judeţeană „Ovid Densuşianu” 
Deva, etc. 


Cărțile scrise, pe suport de hârtie, de 
Constantin Stancu, Membru al Uniunii 
Scriitorilor din România: 


Fructul din fruct - în Antologia „Argonauţii”, Editura Facla 
- 1988, redactor şef Eugen Dorcescu - debut. 


1. 


2. 


3. 


4. 


Păsările plâng cu aripi - poezie, 1988, Editura 
Helicon- Timişoara, editor Ioan I. Iancu, antologie 
personală incluzând volumele: „Crini de nisip”; 
„Păsările plâng cu aripi”; „Dincolo de retina apei”- 
122 de poeme. 

A privi cu ochii inimii ( Poemele roadelor ) - Editura 
Polidava - 2002, Colecția revistei „Provincia 
Corvina” - redactor de carte Eugen Evu, poezie 
creştină. 

Pseudo-lmobiliaria - Afacerile lui Dumnezeu cu 
omul, Ed. Carpathia Press - Bucureşti, 2005, eseu. 
Pomul cu scribi - Editura Eubeea - Timişoara - 
2006 antologie de versuri perioada 1983 - 2006, 

10. 


11. 


peste 100 poeme, coordonator editorial doamna 
Nina Ceranu. 

Ecou de psalm - secțiune în cartea de antologie de 
poezie creştină Harfele Harului, Editura Corvin - 
Deva, 2007, redactori Eugen Evu și Ion Urda, în 
colecțiile Biblioteca „Provincia Corvina”. 

Poetul la castel - cronică, eseu despre opera 
poetului Eugen Evu -Editura Realitatea 
Românească - Vulcan, 2010, consilier editorial 
Ștefan Nemecsek. 

Arhivele de la Haţeg: de la Neantia la Vâltoarea 
Sufletelor - antologie neterminată despre operele 
scriitorilor din Haţeg sau care au scris despre 
Haţeg - Editura Realitatea Românească - Vulcan, 
2010, redactor de carte scriitorul Radu Igna, Haţeg. 
Pe masa de operaţie , roman, Editura Rafet - 
Râmnicu Sărat, 2011, director Constantin Marafet. 
Dictatura toleranţei la Ștefan Nemecsek, evocare, 
Editura Măiastra - Târgu Jiu, 2012. 

Greutatea gândului nerostit, poezie, Editura 
Realitatea Românească - Vulcan, 2012. 

Cu fantezia pe fantezie călcând, poezie, Editura 
Cenaclul de la Păltiniş - Sibiu, 2013. 


Cărţi în format electronic: 


1. 


O călătorie cu Dumitru Hurubă în tinutul zăpăcitilor 
de tranzitie (Lecturi de umor în vremuri triste), 
iulie, 2010, cronică, eseu despre opera scriitorului 
Dumitru Hurubă, ebook - pe internet la 
www.scribd.com, sau 
www.costyconsult.wordpress.com. 

Lecţia discretă de umor și viață în scrierile lui Radu 
Igna din Haţeg, iulie, 2010, ebook - pe internet la 
www,scribd.com, sau 
www.costyconsult.wordpress.com. 

3. Arhivele de la Haţeg: de la Neantia la Vâltoarea 
Sufletelor, o antologie neterminată despre operele 
scriitorilor din Haţeg sau care au scris despre 
Haţeg - ebook, septembrie, 2010, pe internet la 
www,scribd.com, sau 
www.costyconsult.wordpress.com . 

4. Epistolă cu pană de înger din ținutul Hunedoarei - 
scurtă antologie neterminată despre operele 
scriitorilor din județul Hunedoara - ebook, 
decembrie, 2010, pe internet la www.scribd.com, 
sau www.costyconsult.wordpress.com. 

5. Apocalipsa poate începe pe strada Ciprian 
Porumbescu ( ziceri despre operele cărturarului 
Artur Silvestri) - ebook, aprilie 2011, pe internet la 
www,.scribd.com, sau 
www.costyconsult.wordpress.com. 

6. Abisul de lângă noi sau O călătorie iniţiatică alături 
de Eugen Dorcescu, mai, 2010, cronică, eseu despre 
opera poetului Eugen Dorcescu - pe internet la 
www,scribd.com sau 
www.costyconsult.wordpress.com. 

7. Poet de bunăvoie, ebook, august, 2010, cronică, 
eseu despre opera poetului loan Evu, ebook - pe 
internet la www.scribd.com sau 
www.costyconsult.wordpress.com. 

8. Dictatura toleranţței la Ștefan Nemecsek, noiembrie, 
2010, cronici, note literare despre opera lui Ștefan 
Nemecsek, ebook - pe internet la www.scribd.com 
sau www.costyconsult.wordpress.com . 

9. Cucerirea labirintului, noiembrie, 2011, cronici, 
note literare despre scriitori români sau străini, 
texte de ieri pentru mâine, ebook - pe internet la 
www,scribd.com sau 
www.costyconsult.wordpress.com. 

10. Aventura unui provincial pe cerul patriei: 
Constantin Marafet, mai 2011, cronică, note 


57 


literare, ebook - pe internet la www.scribd.com 
sau www.costyconsult.wordpress.com. 

11. Ceasurile vechi bat mereu ura unu (Adrian Botez și 
literatura exilului în patria sa, limba română), 
cronici, note literare, texte despre opera lui Adrian 
Botez, octombrie 2011, ebook - pe internet la 
www,scribd.com, sau 
www.costyconsult.wordpress.com. 

12. Dimineaţa unui poet din oficiu - Note literare la 
scrierile poetului loan Barb, ebook - pe internet la 
www,scribd.com sau 


www.costyconsult.wordpress.com. 


- Redactor revista electronică de cultură, literatură şi 
teme practice: „costyabc- hatzegworld, câteva cuvinte ca 
semn”, pe www.costyconsult.wordpress.com. 

Referinţe critice: 


- Eugen Dorcescu - Revista „Reflex” nr. 1-6 /2010 - 
Reşiţa şi Literatură și ideologie, Editura Calameo, 
2014: 


„Poezia lui Constantin Stancu, bine reprezentată, în 
întregul ei, de volumul antologic Pomul cu scribi, Editura 
Eubeea, Timișoara, 2006, are, drept strat semnificativ și 
generativ bazal, transfigurarea, în accepțiunea biblică, 
nou-testamentară, a termenului. Lumea, în întregul ei, de 
la minerale la fiinţele vii, de la un orizont la celălalt şi de la 
cer la pământ, este, pentru ochiul inimii, pentru ochiul 
poetului (şi devine, pentru cititor, la contactul atent cu 
textul) altfel decât pare a fi, la prima vedere, continuând să 
fie, pentru simţuri, afect şi rațiune, ceea ce este ea în 
aparenţă. Această uimitoare și minunată schimbare la față 
se petrece, desigur, sub puterea și lucrarea tainică a 
harului, care, în fond, dezvăluie profunzimile existentului, 
transformând ceea ce este imediat perceptibil (lumea 
fizică) în semnificant al marelui şi misteriosului semnificat 
metafizic...” 


- Prof. doctor Adrian Botez - în Scrieri despre 
prieteni, Revista electronică Agero - Germania, 
februarie 2008 şi revista „Nova Provincia Corvina”, 
2009: 


„Ceea ce înlumină cu frumuseţe versul lui Constantin 
Stancu, din acest nou volum, este „seninătatea în patimă”: 
este evident că Poetul trăieşte niște experienţe spirituale 
de mare anvergură (precum Marii Orbi-Prooroci ai 
Vechiului Testament) şi, deci, de mare pătimire interioară 
- dar lecţia / implicita poruncă divină a înțeles-o: CALMUL 
SENIN este slăvire a Lui Dumnezeu - iar MÂHNIREA - 
păcat! Deci, un întreg volum, 168 de pagini - este un Întreg 

Munte de Nemâhnire Vizionară, de Scrisoare întru 
Dragoste, sub tălpile Lui Dumnezeu, tinzând/tânjind, 
neobosit, spre/după Dumnezeu: „acolo, în Retezat, poți 
scrie o scrisoare de dragoste / direct pe tălpile lui 
Dumnezeu” (cf. p. 93), „mă prind cu ambele mâini de 
marginea cuvântului / şi urc spre răsuflarea ta, Doamne...” 
(cf. p. 70). 


- loan Evu - „Provincia Corvina” nr. 8, 1999: 


„Trăind în spațiul mirific al Tării Hațegului, acest poet 
cu chipul sculptat într-o stâncă a Retezatului are în privire 
ceva din transparența adâncă a lacurilor montane. Poezia 
sa este o acvilă ale cărei aripi cuprind hotarele nevăzute 
ale unei patrii imponderabile, iar poetul este singurul ei 
locuitor legitim”. 


- Dumitru Hurubă - „Orient Latin”, nr. 3, decembrie 
1999: 


„„„Poezia lui Constantin Stancu este una în universul 
căreia nu se pătrunde uşor, mai degrabă aş spune că avem 
de-a face cu o creație modernist - filozofică, ceva mai greu 
accesibilă, însă o dată descoperit codul, satisfacția 
întâlnirii cu adevărata poezie o simțim ca pe o victorie 
prefect compensatoare”. 


- Ladislau Daradici - epistolă de prieten pentru 
revista „Orient Latin” - 2012: 


„Remarcabil este, în cazul romanului Pe masa de 
operaţie, rotunjimea şi relativa autonomie a părților, 
dincolo de cele trei planuri narative (și care nu pot fi 
separate), secvențele care compun istoricul bolii, povestea 

orbului Ilie sau destinul dramatic al celor cinci scriitori 
fiind foarte bine conturate. Prozatorul evită poetizările 
inutile şi nu-și propune nicio clipă să fie, cu tot dinadinsul, 
un stilist. Luciditatea ideilor și sinceritatea simțţirii fac din 
aceste frumoase povești o triplă parabolă existenţială”. 


-  Maria-Daniela Pănăzan în Poezia religioasă 
românească. Analize și comentarii eseistice - 
Editura CronoLogia - Sibiu, 2013, p. 381-391: 


„Volumul Pomul cu scribi (dedicat soţiei) este o 
capodoperă a genului. Revenind la studiul lui Eugen 
Dorcescu despre poezia religioasă pe care l-am evocat în 
această carte, volumele poetului Constantin Stancu se 
pretează interpretării evidente despre poetica dedicată 
Celui ce este Lumina lumii... Începând de la acest volum 
apărut la Editura Eubeea în 2006 şi până astăzi (în 2013), 
drumul poetic al lui Constantin Stancu e propriu și fără 
nicio tăgadă - profund religios”. 


- Dumitru Hurubă, Revista „Vox Libri” - editor 
Biblioteca Județeană „Ovid Densuşianu” 
Hunedoara - Deva nr. 1/2010: 


„Cu conștiința împăcată spun că încă un poet român a 
fost nedreptăţit de timp şi de conjunctura politico- 
comunistă, când valorile se cerneau prin sita unei cenzuri 
mânuite cu destulă abilitate de indivizi care, eventual, erau 
apreciaţi activişti de partid, dar nici într-un caz pricepuți 
într-ale literaturii. Având „origine sănătoasă”sau profesii 
paralele cu creaţia artistică, acei diriguitori-călăi ai 
culturii, de fapt, au hotărât printr-o simplă semnătură - 
deseori cam hieroglifică - soarta multor oameni-creatori. 
Că poetul Constantin Stancu a fost, din acest punct de 
vedere, o victimă este mai presus de orice îndoială, iar 
acest prim volum de versuri cu un titlu-metaforă: (Păsările 

plâng cu aripi, Editura Helicon, Timişoara, 1999) poate 
dovedi oricând și oricui că autorul cărții vine să adauge 
grupării de poeţi hunedoreni încă un nume care nu poate 
fi şi nu trebuie ignorat...” 


Lorinczi Francisc-Mihai, Hemografie abisală pe harfa 
revelaţiei, în Revista trimestrială „Astra Blăjeană” a 
Despărțământului Blaj, Nr. 1/2014,p. 51: 


„Un poet religios profund, Constantin Stancu, 
sondează straturile adânci ale ființei, redefinind 
starea de a scrie poezie religioasă. Întreg orizontul 
poetic cuprinde vibrații de esență ale ființării, iar 
sensibilitatea traversează de la un capăt la altul 
compoziţia poetică. Profunzimea trăirii este dublată 
de reverberații literare şi teologice fundamentale. 

Poetul prelucrează diferite teme și motive 
religioase ale creştinismului, iar formele de 
comunicare sunt psalmii, rugăciunea ca esență a 
trăirii frumuseţii şi sensibilităţii la o altitudine 
sufletească înnobilatoare, filtrează prin sine materia, 
pentru ca dincolo de poezie să ajungă doar o stare 
binecuvântată, care să poarte omul înapoi spre ținuta 
preadamică. Scrierea poeziei religioase este o stare 
diferită de a scrie, a lăsa totul și a o lua de la capăt, 
prin revelația particulară totul capătă sens, pentru 
restul e nebunie chiar dacă ești academician sau 
profesor universitar. Poetul construieşte un univers 
nou, al stărilor care prin revelație pot să conducă spre 
o treaptă dincolo chiar de poezie, de naştere a doua 
oară, o trezire într-o altă dimensiune, aceea a 
desăvârşirii. Este un univers al stărilor interioare 
redimensionate și pregătite pentru o construcție, un 
edificiu poetic nou, cu amprentare divină profundă.” 

Cuprins 


Câteva CUVINTE sapate sana sd ata E a ăi a sa 5 
Argument Memoria luminii... nenea 8 
k Tüm Bab h a eaa ai 10 
Flacăra verde şi câmpia Şinear... ceea eee 10 
II. Semn într-o lume de fosfor...... cena eee 12 
Septembrie cu ore Moi sita sia atata ati catea aaa dada aaa dai 12 
III. Ultima săptămână... nenea nea neeeene 13 
Cauți locul perfect: e ultima săptămână... 13 
IV- Starea de vef hénnseosirinenreci a E EES Y 19 
Iston oa ca n a a a aa al ate e aia 19 
Calendare imperfecte pe ns 00 aaa ce oa da ta aa 5 acetat 20 
AIBe:Cania Și o aaa a a A ad aa i 0 21 
Câteva CUVINE as cea nt adie a aa 7 căt iai sati ia 22 
Tiumatene Re NR T ORA NR PRR Ie PR ARIA 23 
Nimicul înru Suite Ştei tata o a nul d la aaa 24 
| 3 tei ate ian Pepe poe e OARE PARE Aa Pa A AARE RARA 25 
Săgeată otrăvită sasea sea cea pata oala i a ada dt 26 
Güra Terbina od 8 E 27 
Umbra sebulu seieren sinees 35 da 28 
Cü-vårfal-aripile aa A E E a E E EEE 29 
Catecirăle A Dastre capota a dacat aa dat a a e dalla 30 
ANCA ATI să cal ada a aaa da aa aa au ie 31 
Cântee VECI capta ea a dă a a 0 32 
Rital ninun da taia a asa dacii 33 


Bicicleta lui Picasso... eee eee e eee ee aaaae 35 


Amprenta. og nr ee a EE E SRS 36 
Uşi le SANSE pia st aug unene i da la ei d 98 37 
Taina- seribulul scie ceace ee ta ia 38 
Caätastrofe OLD] scr aaa la 30 n pa o atoli 40 
Carnea prezentelor roire ion ci a pda Ea 41 
Singurătatea codului genetic... sesser seerste 43 
Orbire a issa oct atăt ta i a aaa aa 44 
Un neuron între pământ Şi lună .....ce eee neee 45 
Cartile sase Sao 09 a i ete aa Sul oa a 46 
Despre filozofi sau cărătorii de bagaje ...........ceee nea. 47 
Sfârşitul lumii PRRER A AREA A) ao Ra E a aa ERE IE AI AARE RE ERE REA 48 
SECTEUUL succeadă să au ast da pd d al 49 
Pământ Şi gigabytes seca ce ate caca dă sd Saad e ie 50 
Statuile plâng cu sfinți cec coase 9020 atacă a au 51 
Camere melodioase pentru scribi... nenea eee 52 
Cüricülunm Vitaes ne io d 5 nada da i 54 


Cărțile scrise, pe suport de hârtie, de Constantin Stancu, 


Membru al Uniunii Scriitorilor din România................ 55 
Cărți în format Ele GOTIC accize oa ea tn ra 56 
Referinte cae | n [ed e RONI RMO ITI APEI CR e SI OOIRE CEE 60 

E târziu, din zi au rămas câteva ore moi, 
anul se sfârșește în luna septembrie, 
timpul cade în locul frunzelor 

și copacii înnebunesc, 

zăpada e din alt veac, 

moartea nu este a noastră, e străină, 
dar o trăim flămânzi până la ultimul cer, 
până la ultima moarte din moarte, 


Nu avem anotimp, e târziu, 

rădăcinile îmbătrânesc, 

curg în ramurile copacilor și 

așteptăm zadarnic pentru ca îngerii să scoată netimpul 
din pietre, din ape, din nisip, 


e târziu în Babilon, 
plouă cu întuneric într-o lume de fosfor... 


Planeta se răstoarnă în ochiul păsării, 
între aripi pulsează Nordul, 

e un zbor nedefinit între ceruri presupuse, 
între morți presupuse, 

între celulele cerului... 


LUI 

